

# JÕELÄHTME VALLAVALITSUS

Transpordiamet

Maa-amet

Päästeamet 11.05.2022 nr 6-4/3202

**Ülgase küla Mardika maaüksuse detailplaneering**

Teatame Teile, et Jõelähtme Vallavalitsus võttis 14.04.2022 vastu korralduse nr 348 „Ülgase küla Mardika maaüksuse detailplaneeringu algatamine ja lähteülesande kinnitamine”.

Mardika maaüksus (katastritunnus: 24504:004:0082; sihtotstarve: maatulundusmaa 100%; pindala: 12800 m²) asub Ülgase küla keskosas, Kallavere küla läänepiiril. Planeeritavat maaüksust ümbritsevad põhjast ja idast Viimsi metskonna 257 maad, lõunast Kirdepilpa maaüksus. Läänes, üle Kure tee, paiknevad hoonestatud elamumaa krundid Kure tee 103, Kure tee 105 ja Kure tee 107. Juurdepääs planeeringualale on tagatud munitsipaalomandis olevalt Kure teelt.

Detailplaneeringu koostamise eesmärgiks on Mardika maaüksuse jagamine maatulundusmaa, transpordimaa ja üldkasutatava maa kruntideks, ehitusõiguse ja hoonestustingimuste määramine maatulundusmaad teenindavate abihoonete kavandamiseks, juurdepääsu, tehnovarustuse sh elektri- ja tulekustutus veevarustuse lahendamine ning keskkonnatingimuste seadmine planeeringuga kavandatu elluviimiseks. Maatulundusmaa kruntidele võib rajada salvkaevud kastmisvee saamiseks. Planeeringuga tuleb kavandada elektrivõrguga liitumine ja reserveerida maad sõidutee alasse Loo Vesi OÜ poolt perspektiivselt rajatavatele vee- ja kanalisatsiooni torustikele. Samuti tuleb ette näha normikohased tuletõrjevee mahutite asukohad.

Kavandatav detailplaneering on kehtiva Jõelähtme valla üldplaneeringu kohane.

Korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Kelk

[gerli@joelahtme.ee](mailto:gerli@joelahtme.ee)